( 66 ) 
ont des Mores, lesquelx, il n’y a pas longtemps, robarent le 
monastère de Sainct-Laurent *, auquel la Princesse fut le 
jeudy im e d’octobre dîner, n’estant qu’à une petite lieue du 
chasteaul, où que le inesme avait faict le lundi premier jour. 
En ce lieu, se trouvant mal dispos le sieur Camargo, le capi¬ 
taine Veillar et aultres gentilhommes du conte, déterminarent 
d’aller par terre, comm’ilz firent. Aussi fit Boisot, que le conte 
dépescha par la poste. La nuict du mesme jeudy 1111 e , se fit 
ung tremblement de terre, que nous sentismes aussi dedans 
la mer, par le grand branlement de noz naves. 
Ce pendant que noz naves demeuroient encores en ce cap, 
passarent aulcunes naves angloises marchandes, ausquelles 
l’on fit caller voille, comme l’on a pour coustume de faire à 
toutes celles qu’il passe par devant une armée de mer, mesme 
où que YAdmirale est, et print-on langue des patrons. Mais, 
sur les derniers jours, se vindrent à descouvrir quatre grosses 
naves à la volée d’ung canon, au moings la première : aus¬ 
quelles ayant faict signe YAdmirale de caller voille, par ung 
coup d’artillerie, monstrant ne s’en socier, eslongnant le cap, 
singlarent en la haulte mer. Pour moy, j’ay opinion que 
c’estoient pyrates bretons, et que ce furent ceulx qui, après 
nostre partement, cuvdarent surprendre aulcuns des nostres : 
que fut en ceste manière. 
A quatre lieues du Cap-Sainct-Vincent, il y a une petite 
villette appellé Achas, en laquelle, dois le mardy 11 e , estoient 
allés pour se refreschir monsieur d’Estambrughes, Auchy ‘ 1 2 , le 
conte Annibal 3, Alonce Gayo, Paulo Walzin et Bouvier, les¬ 
quelx s’obliant par trop à la faire trop longue, advint que 
le vn e , que fut le dimenche matin, le vent se fit bon, qu’avions 
1 Lisez « Sainct-Vincent ». — Saint Laurent et saint Vincent, tous deux 
diacres et martyrs, pouvaient aisément être substitués l’un à l'autre dans 
les souvenirs d’un voyageur. 
2 Jacques de Hermin-Liétard, baron d’Auxy, frère du comte de Boussu. 
5 Annibal d’Altaemps, élevé à la dignité de comte par l’empereur 
Ferdinand I er , avait épousé, au printemps de 1565, Hortense Borromée. 
sœur consanguine du saint cardinal de ce nom. 
